Kamu bisa jelasin ke aku soal Spider-Man 3 dalam bahasa melayu?

Spider-Man 3 ialah filem adiwira Amerika 2007 berdasarkan watak Marvel Comics Spider-Man.filem ini diarahkan oleh Sam Raimi dan lakon layar oleh Raimi, abangnya yaitu Ivan dan Alvin Sargent. Ia adalah final  dalam Spider-Man trilogi Ini. Filem ini membintangi Tobey Maguire sebagai Peter Parker / Spider-Man, bersama Kirsten Dunst, James Franco,Thomas Haden Church, Topher Grace, Bryce Dallas Howard, James Cromwell, Rosemary Harris dan J. K. Simmons. Filem ini juga menandakan kemunculan filem terakhir Cliff Robertson sebelum persaraan dan kematiannya pada 2011. Berlatarkan setahun selepas peristiwa Spider-Man 2, filem itu mengikuti Peter Parker bersedia untuk masa depannya bersama Mary Jane Watson, sambil menghadapi tiga penjahat baharu: pembunuh Uncle Ben sebenarnya, Flint Marko, yang menjadi Sandman selepas kemalangan aneh; Harry Osborn, bekas rakannya, yang kini menyedari identiti Peter dan berusaha untuk membalas dendam bapanya; dan Eddie Brock, jurugambar saingannya yang kemudiannya berubah menjadi Venom. Peter juga menghadapi cabaran terbesarnya apabila dia terikat dengan symbiote luar angkasa yang meningkatkan kebolehannya tetapi meningkatkan kemarahannya dan sifat negatif yang lain.

Pembangunan Spider-Man 3 bermula sejurus selepas kejayaan keluaran Spider-Man 2 untuk keluaran 2007. Semasa pra-produksi, Raimi pada asalnya mahukan dua penjahat, Harry Osborn dan Sandman. Atas permintaan penerbit Avi Arad, dia menambah Venom ke dalam senarai dan penerbit juga meminta menambahkan Gwen Stacy. Fotografi utama untuk filem itu bermula pada Januari 2006, dan berlangsung di Los Angeles dan Cleveland sebelum berpindah ke New York City dari Mei hingga Julai 2006. Pengambilan gambar tambahan dibuat selepas Ogos dan filem itu dibungkus pada Oktober 2006. Semasa pasca produksi, Sony Pictures Imageworks mencipta lebih 900 kesan visual tangkapan. Dengan anggaran belanjawan pengeluaran sebanyak $258–350 juta, ia merupakan filem paling mahal pernah dibuat pada masa tayangannya.

Spider-Man 3 ditayangkan pada 16 April 2007, di Tokyo, dan ditayangkan di Amerika Syarikat dalam kedua teater konvensional dan IMAX pada 4 Mei 2007. Filem ini memperoleh kutipan $894.9 juta di seluruh dunia, menjadikannya filem trilogi dengan kutipan tertinggi, filem ketiga dengan kutipan tertinggi 2007 dan merupakan filem Spider-Man dengan kutipan tertinggi sehingga ia diatasi oleh Spider-Man: Far From Home pada 2019. Tidak seperti ansuran sebelumnya, Spider-Man 3 menerima ulasan bercampur-campur daripada pengkritik, yang memuji urutan aksi dan kesan visual, tetapi terpolarisasi atas plot dan alur, sambil turut mengkritik bilangan penjahat filem itu, terutamanya Venom. Naratif yang dirasakan terlalu sesak itu kemudiannya dikaitkan dengan gangguan studio dan perbezaan kreatif antara Sony, Raimi dan Arad. Versi semakan filem yang dipanggil Spider-Man 3: Editor's Cut telah dikeluarkan pada hiburan rumah dan muat turun digital pada 13 Jun 2017.

Ansuran keempat, bertajuk Spider-Man 4, telah ditetapkan untuk dikeluarkan pada 6 Mei 2011, diikuti dengan filem spin-off Venom, tetapi kedua-duanya dibatalkan kerana penarikan diri Raimi atas perbezaan kreatif dengan para penulis dan penerbit. Siri filem Spider-Man telah dibut semula dua kali; pertama dengan The Amazing Spider-Man (2012) oleh Marc Webb dan dibintangi Andrew Garfield; dan kemudiannya siri filem baharu berlatarkan Marvel Cinematic Universe (MCU) yanga diarahkan oleh Jon Watts dan dibintangi oleh Tom Holland, bermula dengan Spider-Man: Homecoming (2017). Spin-off Venom dihidupkan semula pada 2016 oleh Sony dan dikeluarkan pada Oktober 2018 sebagai Venom. Maguire dan Church mengulangi peranan mereka dalam filem Marvel Cinematic Universe Spider-Man: No Way Home (2021) yang membincangkan konsep multiverse dan mengaitkan francais Raimi dengan MCU.